Χαιρετισμός  του  Προέδρου  του  Νεοδκυπριακού  Συνδέσμου  στην  εκδήλωση: 

Κύπρος:  Μπροστά  στην  Ομοσπονδία  ή  τη  Διχοτόμηση . 

Λεμεσός,  Ξενοδοχείο  Α]&χ,  31  Ιανουάριου,  2008. 


Αγαπητές  Φίλες  και  Φίλοι, 

Το  ερώτημα  Ομοσπονδία  ή  Διχοτόμηση  δεν  έναι  απλά  ρητορικό,  όπως  πολλοί 
νομίζουν,  ταυτίζοντας  το  με  την  υπερβολή  και  την  κινδυνολογία.  Κι  αυτό  γιατί  ο 
χρόνος  κυλά,  αφήνοντας  ανεξίτηλα  τ'αχνάρια  του  όχι  μόνο  στα  πρόσωπα  μας  αλλά 
κι  αλλού  δημιουργώντας  μάλιστα  μη  αναστρέψημες  καταστάσεις. 

Αξίζει  ίσως  να  αναλογιστούμε  ότι  λιγότερο  από  μισόν  αιώνα  πριν  το  σύνθημα  που 
κυριαρχούσε  ανάμεσα  σε  μας  τους  Ε/κους  ήταν  το  «Ένωση  και  μόνον  'ενωση». 
Σήμερα  δεν  είναι  λίγοι  που  δέχονται  το  «τζείνοι  ποτζιεί  τζαι  μεις  ποδά»  ή  ακόμα  και 
τα  δύο  χωριστά  κράτη,  απεμπολώντας  το  37%  της  πατρίδας  μας,  ενστερνιζόμενοι 
μάλιστα  την  εκδοχή  του  Προέδρου  Παπαδόπουλλου  ότι  η  παρούσα  ιΐο  ΓιιοΙο 
διχοτόμηση  της  χώρας  είναι  η  δεύτερη  καλύτερη  λύση . 

Για  το  Νεοκυπριακό  Σύνδεσμο  η  επιθυμητή  λύση  είναι  η  ενοποίηση  της  χώρας  και  η 
ανασύνθεση  της  Κυπριακής  κοινωνίας  στο  σύνολο  της,  πάνω  στην  πραγαματική 
πολυπολιτισμική  της  βάση.  Και  όπως  ήρθαν  τα  πράγματα,  μετά  το  πραξικόπημα  και 
την  εισβολή  του  ’74,  δε  μπορούμε  να  διανοούμαστε  λύση  εκτός  της  διζωνικής, 
δικοινοτικής  ομοσπονδίας.  Ούτε  και  έχουμε  δυστυχώς  την  πολυτέλια  να  επιλέγουμε 
το  κατάλληλο  περιεχόμενο,  όπως  προσχηματικά  ίσως,  επιχειρηματολογούν  κάποιοι 
εθνικιστές,  μαζί  δυστυχώς  και  ο  κ.  Παπαδόπουλλος.  Χωρίς  να  υπονοώ  ότι  θα 
αντιγράψουμε  κατανάγκην  κάποια  χώρα,  οι  κύριες  συντεταγμένες  της  ομοσπονδίας 
είναι  γνωστές  και  δυστυχώς  στη  δική  μας  περίπτωση  θα  αντανακλούν  και  όλα  μας  τα 
λάθη  και  παραλείψεις  της  περιόδου  που  λειτούργησε  δικοινοτικά,  τρόπος  του  λέγειν, 
η  Κυπριακή  Δημοκρατία. 

Δεν  είναι  πρόθεση  μου  να  προκαταλάβω  τους  δύο  ομιλητές  τους  οποίους 
ευχαριστούμε  για  την  αποδοχή  της  πρόσκλησης,  αλλά  κλείνοντας  θα  ήθελα  να 
υποβάλω  ότι  θα  πρέπει  σύντομα  να  ξεκαθαρίσουμε  τι  θέλουμε,  δεχόμενοι  τον 
οδυνηρό  αλλά  αναπόφευκτο  συμβιβασμό,  αν  δεν  θέλουμε  να  χάσουμε  τελικά  όχι  τη 
μισή  αλλά  ολόκληρη  τη  χώρα  μας. 


Σας  ευχαριστώ. 


